La vita è bella
<s>Život je lijep (tal.</s><s>La vita è bella) je talijanska tragikomedija i jedan od najpoznatijih talijanskih filmova.</s><s>Najveći je neamerički hit 20. stoljeća.</s><s>Radnja se vrti oko humorističnih zgoda veselog Židova Guida koji u 2. svjetskom ratu pokušava svojeg sina uvjeriti da je koncentracijski logor u kojem su zarobljeni samo igra.</s><s>Zbog toga su neki film hvalili, dok su ga drugi s gnušanjem odbacili i optužili da se ruga holokaustu.</s>

<s>Filmska ekipa</s>

<s>Režija: Roberto Benigni</s>

<s>Glume: Roberto Benigni (Guido Orefice), Nicoletta Braschi (Dora), Giorgio Cantarini (Giosue Orefice), Horst Buchholz (Doktor Lessing) i drugi</s>

<s>Radnja</s>

<s>Glavnu ulogu u filmu igra Roberto Bengini koji glumi duhovitog židova Guida.</s><s>1939. on se preselio u grad Arezzo gdje se zaposlio kao konobar i zaljubio u Doru.</s><s>Oni se upoznaju na vrlo čudan način, kada Dora pada na Guida.</s><s>Guido je počeo isprobavati svaki trik kako bi osvojio njezino srce.</s><s>Ona na kraju pristane na udaju iako je bila zaručena.</s><s>Vrijeme prolazi i izbija Drugi svjetski rat, a svi Židovi su morali biti prebačeni u koncentracione logore.</s><s>To se događa i u lijepom malom gradiću u Italiji gdje živi Guido sa svojim sinom Joshuom i Dorom.</s><s>Regrutacija je i njih uhvatila tako da su odvezeni u logor smrti.</s><s>Kada Dora to sazna, koja nije židovske vjeroispovijesti, dobrovoljno se prijavi u logor.</s><s>Kada su tamo došli, žene i muškarci su bili podijeljeni, tako da Guido i Dora nisu bili skupa.</s><s>Unatoč užasu koji je tamo doživljavao, Guido je pokušavao sve okretati na bolje, kako nebi mislio na taj užas.</s><s>Imao je snage sinu govoriti kako je sve ovo igra i kako će pobjednik dobiti tenk kada osvoji 1.000 bodova.</s><s>Saveznički tenk je u logor ušao prekasno pa je Guido bio ubijen.</s><s>No spašeni su njegov sin i supruga Dora.</s>

<s>Nagrade</s>

<s>3 osvojena Oscara (najbolji glavni glumac Roberto Benigni, strani film, glazba) i 4 nominacije (najbolji film, režija, scenarij, montaža).</s><s>Osvojena BAFTA (najbolji glavni glumac Roberto Benigni) i 2 nominacije (najbolji strani flm, scenarij)
Nominacija za Zlatnu palmu u Cannesu (osvojen grand prix žirija)</s>

<s>Zanimljivosti</s>

<s>Nicoletta Braschi je Benignijeva stvarna supruga, koja je igrala zajedno s njim u puno filmova.</s><s>Broj na Benignijevoj zatvoreničkoj uniformi je isti koji je nosio i Charles Chaplin u filmu "Veliki diktator", koji je uvelike utjecao na ovaj film.</s><s>Benigni je izjavio da naslov filma potječe od citata Lava Trockog, koji ga je napisao prije svojeg smaknuća.</s><s>Benigni je tek drugi glumac u povijesti koji je osvojio Oscara za film kojeg je sam režirao.</s><s>Prvi je bio Laurence Olivier za film "Hamlet" iz 1948.</s><s>Benigni je ujedno tek i drugi talijanski glumac koji je osvojio tu nagradu, nakon Sophije Loren.</s><s>Horst Buchholz je sinkronizirao sam sebe i u engleskoj i u njemačkoj verziji.</s><s>1998. je Zlatni globus za najboljeg glumca osvojio Jim Carrey za tragikomediju "Trumanov Show", dok Benigni nije bio ni nominiran.</s><s>Kasnije je Benigni ipak osvojio Oscara kao najbolji glumac, dok Carrey nio bio ni nominiran za tu nagradu.</s>

<s>Kritike</s>

<s>Zbog neobične priče u kojoj se miješaju drama i komedija, holokaust i slapstick humor, te poruke o ljepoti života bez obzira na sve zle događaje, kritika se podijelila u ocjenjivanju filma "Život je lijep".</s><s>Većina ga je hvalila, ističući hrabar umjetnički doprinos delikatnoj temi i primjereno ambiciozan pristup, dok su drugi odbacili film kao kalkulirani mamac za osvajanje nagrada i neprimjerenu temu jer se od holokausta ne mogu izvlačiti šale.</s>

<s>James Berardinelli je bio jedan od onih koji su hvalili film: "U zadnje vrijeme "Život je lijep" je bio napadnut u nekim krugovima jer se navodno izruguje holokaustu.</s><s>Ništa ne može biti dalje od istine.</s><s>Benigni uzima tu temu vrlo ozbiljno, što je očito u suptilno naznačenom dodiru prijetnje koja visi u drugoj polovici filma.</s><s>Film ne mora neophodno tmuran i smrtno ozbiljan, kao recimo "Schindlerova lista", da bi prenio poruku.</s><s>A glavna tema - da će ljudi učiniti sve što je potrebno da bi zaštitili ono što najviše vole - je provedena na dirljiv i učinkovit način".</s><s>I Roger Ebert je bio zadivljen: "Film zapravo pomalo ublažuje holokaust, kako bi humor uopće bio moguč.</s><s>U pravim logorima smrti ne bi bilo mjesta za nekog poput Guidoa.</s><s>No "Život je lijep" nije o Nacistima ili Fašistima, nego o ljudskom duhu.</s><s>On je o spašavanju onoga što je dobro i ima nade od uništenja.</s><s>O nadi i budućnosti.</s><s>O neophodnoj ljudskoj spoznaji da će stvari biti bolje za našu djecu od toga kakve su sada", kao i Jack Garner: "Hrabro, iznimno originalno djelo".</s>

<s>S druge strane, Janko Heidl, kritičar koji piše za Večernji list, otvoreno je priznao da mu se film nije svidio; "Tvorac vrlo ambicioznog filma strahovito se želi svidjeti, a uz to je namjerio i poučavati.</s><s>Jedna je poruka izrečena već u naslovu.</s><s>Druga je da se smijehom i vedrinom može pobijediti i najgora nevolja, pa čak i boravak u njemačkom koncentracijskom logoru.</s><s>Ima ih još.</s><s>Nema dvojbe, poruke se lijepe.</s><s>No, još bi ljepše bilo kada bi bilo neprimjetno ugrađene u filmsko tkivo.</s><s>Jer Benigni očito ne vjeruje da je publika osobito inteligentna i da sama može ponešto zaključiti.</s><s>Stoga priču konstruira u sjeni golemih ploča na kojima velikim slovima piše što je želio reči...</s><s>Prigovoriti se može razmjerno nevještoj režiji, ružnoj filmskoj fotografiji, papirnato napisanim i drveno odglumljenim likovma, kao i pretjerano samodopadnim nastupom Benignija koji bi, očito, htio biti nešto poput novog Charlieja Chaplina.</s><s>U ovom filmu je puno bliži Robinu Williamsu".</s><s>I Stanley Kauffmann je prigovarao; "Benigni je sigurno znao o riziku koji je uzeo sa ovom idejom, ali nije dorastao okolnostima koje su ga smrvile".</s>

<s>Izvori</s>

<s>Vanjske poveznice</s>

<s>Umjetnost i vjera - duhovno važni filmovi 
Recenzije na Rottentomatoes.com
Život je lijep - članak o slabostima filma</s>

<s>Italijanski filmovi
Filmske komedije
Dramski filmovi
Filmovi o Holokaustu
Authority control 2</s>

